VIS

VIS, tidligere Bergen Teknologioverføring AS (BTO), er et selskap som eies av Universitetet i Bergen, Helse Bergen, Havforskningsinstituttet, Høgskulen på Vestlandet, Norges Handelshøyskole og Siva for å identifisere, evaluere, utvikle og realisere forskningsresultater de mener kan ha kommersielt og/eller samfunnsøkonomisk potensial. 

Selskapet er det man internasjonalt omtaler som et «Technology Transfer Office (TTO)» og arbeider med «technology transfer (TOT)». VIS driver også en rekke oppstarts- og vekstprogrammer for gründere.

Det støtter totalt ti forskningsinstitusjoner med å kommersialisere anvendbare forskningsresutater. Til sammen har VIS partnere rundt  ansatte,  studenter og en forskningsbase på mer enn fem milliarder norske kroner. Forskningsavdelinger, fakulteter og studenter ved disse institusjonene henvender seg til VIS med i overkant hundre ideer i året.

Historikk 
VIS, tidligere Bergen Teknologioverføring (BTO) AS, ble grunnlagt 22. desember 2004 av Universitetet i Bergen, Helse Bergen og Havforskningsinstituttet. Høgskulen på Vestlandet og Siva kom inn på eiersiden 18. september 2015. Norges Handelshøyskole kom inn på eiersiden 23. mai 2016.   

Bergen Teknologioverføring skiftet navn til VIS 14. februar 2019.

VIS og andre teknologioverføringskontorer i Norge ble etablert som et resultat av en endring i universitets- og høgskoleloven og arbeidstakeroppfinnelsesloven, hvor universitetene og høyskolene ble gitt et formelt ansvar for at forskningen deres skal komme samfunnet til nytte. 

Hensikten med endringen var å øke den næringsmessige utnyttelsen av oppfinnelser fra forskning ved universiteter og høyskoler. Institusjonene ble gitt et større ansvar for å samarbeide med samfunns- og næringsliv og å bidra til innovasjon og verdiskaping. Samtidig fikk de rett til kommersiell utnyttelse av de ansattes forskningsresultater.

VIS har i tillegg til eierne også seks samarbeidspartnere. Disse er  NORCE, Haraldsplass Diakonale Sykehus, Kunnskapsparken Sogn og Fjordane, Nofima, Helse Fonna og Sjukehusapoteka Vest. 

Selskapet driver inkubatorene VIS Nyskapingsparken, VIS Mediekuben, VIS Fintech Room og VIS Ocean Industries. Målgruppen er nystartede bedrifter med kunnskapsintensive forretningsideer med høyt vekstpotensial og innovasjonsgrad. VIS drifter også innovasjonsfellesskapet Gründerhub og tilbyr kontorplass til gründere, studenter og etablert næringsliv. Målet med innovasjonsfellesskapene er å skape møtepunkter for forskere, gründere og næringslivsinteresser.

Selskapet

Formål og interne retningslinjer 
Selskapet skal bidra til å løse samfunnsutfordringer, og at kunnskap og ideer kommer raskt til nytte. VIS' ambisjon er å bli en støttespiller for etablert næringsliv og forskere, gründere og studenter med resultater eller ideer med et innovasjonspotensial. Målet er at ideen skal være levedyktig i fremtiden, og tilføre samfunnet bedre tjenester, produkter eller prosesser.

Ledelse og styre 
VIS er eid av Helse Bergen (33,4 %), Universitetet i Bergen (33,4 %), Havforskningsinstituttet (14,5 %), Siva (13,5 %), Høgskulen på Vestlandet (3,8 %) og Norges Handelshøyskole (1,2 %). Styret består av representanter fra bedriftens eiere.

Styrets leder 
Bjørn Østbø, Selvstendig næringsdrivende

Styremedlemmer 

Kjell Bernstrøm - Universitetsdirektør, Universitetet i Bergen
Clara Beate Gram Gjesdal - Viseadministrerande direktør, Helse Bergen
Anne Marit Blokhus - Prodekan for forskerutdanning og infrastruktur, Det matematisk-naturvitenskapelige fakultet, Universitetet i Bergen
Karin Kroon Boxaspen - Forskningsdirektør, Havforskningsinstituttet
Gro Anita Fonnes Flaten - Høgskoledirektør, Høgskulen på Vestlandet  
Jarle E. Holberg - Seksjonsleder Eierskap, Siva  
Helge Thorbjørnsen - Viserektor for forsking, Norges Handelshøyskole  
Jo Lerheim - Ansattes representant

Tjenesteområder

Finansieringstjenester  
Selskapet bidrar til å finne finansiell støtte til innovasjonsprosessene og prosjektene. VIS deler ikke ut midler selv, men hjelper søkere til å søke finansieringsordninger som FORNY2020, BIOTEK2021, Horizon2020 og Innovasjon Norges ulike støtteordninger (Etablerertilskudd, Skattefunn og IFU/OFU-ordninger).

Høsten 2010 etablerte Kjeller Innovasjon, Akershus Teknologifond, Televenture Managment og VIS venturefondet Norsk Innovasjonskapital (NIK). Fondet er i dag delt opp i NIK, NIK II og NIK III. NIK II er VIS sitt verktøy for å sikre tilgang på kapital og kompetanse for kommersialisering av lovende prosjekter.

Kompetanse- og rådgivningstjenester  
VIS tilbyr sine samarbeidspartnere kompetanse- og rådgivningstjenester, og tilbyr også gründere og etablerte bedrifter å delta i ulike oppstarts- og vekstprogrammer. Programmene er ofte bransjespesifikke og retter seg enten mot gründere med forretningsideer i tidlige faser, studenter med forretningsideer eller etablerte selskaper som arbeider med nye produkter, tjenester, forretningsområder og spin-offs.

Juridisk rådgivning 
VIS tilbyr rådgivning i utvikling av strategier for beskyttelse av immaterielle verdier (varemerke, design, patenter og åndsverk), samt bistand til lisensiering og forhandlinger.

Nettverkstjenester  
Selskapet skal hjelpe små og mellomstore bedrifter til å danne kommersielle partnerskap. VIS deltar i flere nasjonale og internasjonale nettverk med mål å fremme kommunikasjon og samarbeide innen forskning og innovasjon.

Referanser

Eksterne lenker 
 
 Forskning.no: Lovendring skal øke kommersialisering av forskningen
 Norsk Innovasjonskapital II AS
 NRI Networks
 Kjeller Innovasjon 
 NCE Subsea
 Kunnskapsparken 
 NIFES AS 
 NOFIMA
 UNI Research  

Universitetet i Bergen
Forskning